మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఆదివారం అన్‌లిమిటెడ్ ఫ్రీ కాల్స్ ఆఫర్
ఆగష్టు 15 నుంచి తమ వినియోగదారులు ప్రతి ఆదివారం ఉచితంగా అన్ లిమిటెడ్ కాల్స్ చేసుకునేలా బీఎస్‌ఎన్‌ఎల్ అద్భుత ఆఫర్‌ను ప్రకటించింది..
TNN | Updated:
Aug 13, 2016, 12:33PM IST
స్వాతంత్ర్య దినోత్సవం కానుకగా బీఎస్‌ఎన్‌ఎల్ అద్భుత ఆఫర్‌ను ప్రకటించింది. ఆగష్టు 15 నుంచి ప్రతి ఆదివారం బీఎస్ఎన్‌ఎల్ ల్యాండ్ లైన్ నుంచి ఏ నెట్‌వర్క్‌కైనా ఉచితంగా ఫోన్ కాల్స్ చేసుకోవచ్చు. మొబైల్ ఫోనైనా, ల్యాండ్ లైన్ అయినా అన్ లిమిటెడ్‌గా మాట్లాడుకోవచ్చు. ల్యాండ్ ఫోన్ కనెక్షన్లను పెంచే చర్యల్లో భాగంగా బీఎస్ఎన్ఎల్ ఈ ఆఫర్‌ను ప్రకటించింది. ఇప్పటికే ఉన్న రాత్రి 9 గంటల నుంచి ఉదయం ఏడు గంటల మధ్య ఉచిత కాల్స్ ఆఫర్‌కు ఇది అదనం. బీఎస్ఎన్ఎల్ నైట్ ఫ్రీ కాలింగ్ ప్లాన్‌ను తీసుకొచ్చి ఏడాది కావస్తోంది. ఈ నేపథ్యంలో ల్యాండ్ ఫోన్ల కనెక్షన్లను మరింత పెంచడం కోసం ఈ ప్లాన్‌ను అందుబాటులోకి తీసుకొస్తోంది. ఆగష్టు 15 నుంచి 90 రోజుల్లోగా నూతన కనెక్షన్ తీసుకున్నవారు కేవలం రూ.49 నెలసరి ఛార్జీ చెల్లిస్తే సరిపోతుంది. ప్రస్తుతం కొత్త కనెక్షన్‌కు రూ.500 ఇనస్టాలేషన్ ఛార్జీ తీసుకుంటుండగా, ఇక మీదట ఉచితంగా కనెక్షన్ ఇవ్వనున్నారు. ఈ ఆఫర్లతో ల్యాండ్ లైన్ కనెక్షన్లు భారీగా పెరుగుతాయని ప్రభుత్వ రంగ టెలికాం సంస్థ ఆశిస్తోంది.